Den Vest-Sjællandske Avis, 1819-08-10
Nyeste Post-Efterretninger. Man taler og vigtige politiske Underhandlinger, som skulle foretages i Carlsbad imellem de Europæiske Magters Ministre. Fyrsten af Metternich og den Preussiske Minister i Wien, Hr. v. Krusermark, have allerede begivet sig dertil, foruden flere andre. Mange andre Ministeres Ankomst forventes; hvoriblandt den Russiske Minister Hr. v. Alopæus. Man formoder, at Gienstanden for disse Forhandlinger vil være Tydsklands indvortes Forfatning. Den Europæiske Politik synes ikke for Øieblikket at have noget andet Formaal; thi de Skyer, som af og til vise sig paa den politiske Himmel ere deels saa smaae og deels saa ubetydelige, at de ikke for en lang Tid kunne fæste Nationernes Opmærksomhed. Rygtet at Barbareskerne have erklæret Spanien og Nederlandene Krig har allerede viist sig som ugrundet, og de betydelige Transporter af Artillerie og Ammunition, som Porten lader bringe til det sorte Hav, angives forat være blot bestemt til at betvinge Rebellerne i Wan; ligesom den Russiske Regierings Omsorg for at forstærke sine Grændsefæstninger, for at giøre Recruteringen af sine Armeer lettere ved at anlægge militaire Colonier tvers igiennem Riget fra Østersøen til det sorte Hav, og for at lade foretage Jnspections-Reiser for at tage alle Armeecorps i Øiesyn; allene skildres som nødvendige og almindelige Foranstaltninger til Krigsvæsnets bedre Organisation. – Den Europæiske Politik synes derfore i nærværende Øieblik blot at dreie sig om den sydlige Spidse af denne Verdensdeel, hvorfra den træder i en saa nøie Forbindelse med den Amerikanske. Det Nordamerikanske Krigsskib Hornet, som saalænge har lagt i Cadix for at vente paa Ratificationen af Tractaten og Floridaernes Aftrædelse, er nu afseilet uden at faae noget bestemt Svar, da Kongen af Spanien har tilkiendegivet, at han ikke førend den 20de August vil erklære sig derover. Man formoder, at den Amerikanske Minister forudseer med Vished, at Tractaten ikke bliver ratificeret; saameget mere som de Spanske Underhandlere af denne Tractat Don Onis og Casa Yrujo skulle begge være arresterede, den første i Valladolid og den anden i Klosteret Miravel, og en Commission af 3 Dommere, er nedsat for at undersøge beskyldningerne mod dem. - Meget slemme Rygter er i Omløb om den Oprørsaand, som har viist sig ved Expeditions Armeen i Cadix, private Breve fra Spanien forsikkre, at et Antal af de misfornøiede Tropper skal have kastet sig ind i Biergene i Granada og Sierra. Moreno, at selv Malconterne i Madrid begynde at yttre sig friere; og i Gibraltar har man endog vildet vide, at Armeen gjorde Mine til at marschere løs paa Hovedstaden. Officielt skildres Oprøret blot som en Virkning af Troppernes Uvillie til at lade sig indskibe for at gaae til Amerika, og at det blot lykkedes Grev Abisbal, at tvinge et Corps til at indskibes, ved at betiene sig dertil afet andet Corps, som han havde givet det Løfte, at det skulde blive frietaget for at deeltage i Expeditionen. (Man maae forresten bekiende, at der hviler meget Mørke om den sande Sammenhæng, med disse Begivenheder.) – Til de smaae politiske Uveirskyer, som af og til vise sig, hører især den Efterretning, at den Engelske Regiering har siden den 1ste Juni afsendt mere end 7000 Krigsfolk til Canada, og at et endnu talrigere Corps skulle afseile dertil inden den 1ste August.